馬詠茹

馬詠茹係前香港女子單車運動員。

簡歷
馬詠茹喺英華女學校讀中學，中四嗰年開始參與單車運動同接受專業訓練，佢好快就入選咗香港隊，並代表香港出戰亞洲賽。然而，佢喺兩年之後就為咗專注預備香港中學文憑考試而決定退出港隊；最後，佢順利考入香港中文大學，修讀酒店管理商學位。

2016年暑假，香港單車隊總教練沈金康打電話畀馬詠茹，邀請佢重返港隊，同李慧詩一齊出戰團體競速賽。佢幾經掙扎之後，決定休學重返港隊。2017年2月，馬詠茹第一次喺正式賽事同李慧詩合作，出戰喺印度舉行嘅第37屆亞洲場地單車賽，二人喺女子團體競速賽決賽僅僅輸畀韓國組合得銀牌。

2018年8月，馬詠茹代表中國香港參加印尼舉行嘅亞洲運動會單車比賽，同李慧詩、李燕燕合作出戰女子團體爭先賽。最後，佢同李燕燕喺決賽用咗35秒024完成賽事，贏得銀牌。

2019年，佢宣布退役，結束單車運動員生涯。

演出

電視節目
2023年：《無限試煉場》主持

馬詠茹：走李慧詩的路 但請記着我的名字

香港單車手
2018年亞洲運動會銀牌得主
詠茹
香港中文大學舊生
英華女學校舊生
亞洲運動會自由車獎牌得主